

**"Қазақстан Республикасындағы кәсіптік және өзге де мерекелер туралы" Қазақстан Республикасы Президентінің 1998 жылғы 20 қаңтардағы № 3827 Жарлығына өзгерістер мен толықтырулар енгізу туралы" Қазақстан Республикасының Президенті Жарлығының жобасы туралы**

Қазақстан Республикасы Үкіметінің 2016 жылғы 15 наурыздағы № 138 қаулысы

      Қазақстан Республикасының Үкіметі **ҚАУЛЫ ЕТЕДІ:**

      «Қазақстан Республикасындағы кәсіптік және өзге де мерекелер туралы» Қазақстан Республикасы Президентінің 1998 жылғы 20 қаңтардағы № 3827 Жарлығына өзгерістер мен толықтырулар енгізу туралы» Қазақстан Республикасының Президенті Жарлығының жобасы Қазақстан Республикасы Президентінің қарауына енгізілсін.

      *Қазақстан Республикасының*

*Премьер-Министрі                         К. Мәсімов*

 **«Қазақстан Республикасындағы кәсіптік және өзге де мерекелер туралы» Қазақстан Республикасы Президентінің 1998 жылғы 20 қаңтардағы № 3827 Жарлығына өзгерістер мен толықтырулар енгізу туралы**

      «Қазақстан Республикасындағы мерекелер туралы» 2001 жылғы 13 желтоқсандағы Қазақстан Республикасы Заңының 4-бабына сәйкес **ҚАУЛЫ ЕТЕМІН:**

      1. «Қазақстан Республикасындағы кәсіптік және өзге де мерекелер туралы» Қазақстан Республикасы Президентінің 1998 жылғы 20 қаңтардағы № 3827 Жарлығына (Қазақстан Республикасының ПҮАЖ-ы, 1998 ж., № 1, 1-құжат) мынадай өзгерістер мен толықтырулар енгізілсін:

      жоғарыда аталған Жарлықпен бекітілген Қазақстан Республикасындағы кәсіптік және өзге де мерекелер тізбесінде:

      1 және 1-1-тармақтар мынадай редакцияда жазылсын:

      «1. Ұлттық ұлан күні - 10 қаңтар

      1-1. Қазақстан жастары күні - 9 ақпан»;

      мынадай мазмұндағы 1-2, 1-3 және 1-4-тармақтармен толықтырылсын:

      «1-2. Басқа мемлекеттердің аумағында әскери борышын атқарған қазақстандықтарға құрмет көрсету күні - 15 ақпан

      1-3. Алғыс айту күні - 1 наурыз

      1-4. Геолог күні - сәуірдің бірінші жексенбісі»;

      2-1-тармақ мынадай редакцияда жазылсын:

      «2-1. Бүкілқазақстандық ағаш отырғызу күні - Орман шаруашылығы қызметкерлерінің күні - сәуірдің үшінші сенбісі»;

      мынадай мазмұндағы 2-2, 2-3 және 2-4-тармақтармен толықтырылсын:

      «2-2. Еңбек күні - сәуірдің үшінші жексенбісі

      2-3. Қазақстан Республикасының Мемлекеттік күзет қызметі күні - 21 сәуір

      2-4. Чернобыль АЭС-індегі аварияның, басқа да техногендік және экологиялық апаттардың салдарын жоюға қатысқан қазақстандықтарға құрмет көрсету күні - 26 сәуір»;

      26-1-тармақ алып тасталсын.

      2. Осы Жарлық 2017 жылғы 1 қаңтардан бастап қолданысқа енгізілетін 1-тармақтың он үшінші және он алтыншы абзацтарын қоспағанда, алғашқы ресми жарияланған күнінен бастап қолданысқа енгізіледі.

*Қазақстан Республикасының*

*Президенті                              Н.Назарбаев*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК